રજો નિવૃત્તિ એક કુદરતી ફેરફાર છે. જેનાથી બચી ના શકાય પણ એ દરમિયાન થતી તકલીફોથી થોડા ઘણા અંશે દૂર રહી શકાય. આ માટે ઘણી વિટામિન્સની દવાઓ આવતી હોય છે. જે અનુભવી સ્ત્રીરોગ નિષ્ણાતની સલાહ અનુસાર લેવામાં આવે તો રજો નિવૃત્તિની તકલીફો મદદઅંશે ઓછી કરી શકાતિ હોય છે. આ અવસ્થા દરમિયાન શરીરના હાડકાઓમાંથી કેલ્શિયમ ની ઉણપ જોવા મળતી હોય છે. જેના કારણોમાંનું એક કારણ હોય છે. શરીરમાં ઇસ્ટ્રોજનના પ્રમાણનું ઘટવું. આથી આ સમયગાળામાં હળવી કસરતો, પૌષ્ટિક આહાર, કેલ્શિયમ યુક્ત આહાર જેવોકે દૂધ, કેળા, વગેરે લેવું જોઈએ. આ ઉપરાંત યૌનિ માર્ગમાં ભીનાશ ઓછી થવાથી વારંવાર પેશાબમાં સસિ થવા જેવી તકલીફો થાય છે. આ તકલીફોના નિવારણ માટે ઇસ્ટ્રોજન ક્રીમ મળતી હોય છે. જે સ્ત્રીરોગ વિશેષના માર્ગદર્શન હેઠળ યોનિમાર્ગમાં લગાવી શકાય રજો નિવૃત્તિ દરમિયાન માત્ર શારીરિક ફેરફાર જ નહિ પરંતુ માનસિક ફેરફારો પણ જોવા મળતા હોય છે. જેમાં વધુ પડતું લાગણીશીલ બની જવું, નિરાશા થવી, સ્વભાવમાં ફેરફાર થવો, અચાનક ખુશ થઇ જવું અને અચાનક વિના કારણ દુઃખી થઇ જવું. આવી તકલીફો થતી હોય છે. આવા સમયે પતિ તેમજ કુટુંબના દરેક સ્ભ્યોએ સ્ત્રીની આ તકલીફ સમજીને તેને પૂરતો સાથ-સહકાર આપવો જોઈએ. આવા સમયે સ્ત્રીને જો પરિવારજનનો પ્રેમ અને હૂંફ મળે તો આ કપરો સમય પણ સ્ત્રી હસતાં -હસતાં વિતાવી શકે છે. જો યોગ્ય સ્ત્રીરોગ વિષેશજ્ઞના માર્ગદર્શન હેઠળ લેવામાં આવે તો અમુક દવાઓ કે જેને Hormone Replacement Therapy કહેવાય છે એ પણ લાભદાયી નીવડતી હોય છે. એક માટે પ્રમાણે આ દાવાઓથી કેન્સર થવાની સંભાવના હોય છે. પરંતુ જરૂરી લોહી પેશાબના પરીક્ષણ થયા હોય અને અનુભવી સ્ત્રીરોગ વિષેશજ્ઞ પાસેથી જો આ દવાઓ લેવામાં આવે તો આવી સંભાવના નહિવત હોય છે. રજો નિવૃત્તિ એ સમય એવો છે કે જેમાં માત્ર દવાઓ જ નહિ પરંતુ કુટુંબીજનો નો પ્રેમ અને સાથ -સહકાર પણ સમાન રીતે જરૂરી છે.